

|  |  |  |
| --- | --- | --- |
|  |  | **Δελτίο Τύπου**  |
|  |  |  |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 06.08.2024** |  |  |

**Αναρτήθηκε το μητρώο παρόχων κατάρτισης για το νέο πρόγραμμα πράσινων δεξιοτήτων για ανέργους και αύριο ξεκινά η υποβολή προγραμμάτων**

Αναρτήθηκε σήμερα, Τρίτη 6 Αυγούστου, κατόπιν εξέτασης των ενστάσεων, το επικαιροποιημένο Μητρώο Παρόχων Κατάρτισης του νέου προγράμματος απόκτησης και αναβάθμισης πράσινων δεξιοτήτων της ΔΥΠΑ για 50.000 ανέργους, στους ιστότοπους dypa.gov.gr και voucher.gov.gr

Από αύριο, Τετάρτη 7 Αυγούστου, ξεκινά η κατάθεση προγραμμάτων από τους παρόχους των οποίων η ένσταση έγινε αποδεκτή, στην πλατφόρμα voucher.gov.gr, στον σύνδεσμο:

<https://kub.voucher.gov.gr/oaed-sub2d/training-program/submission-form/front/>

Η κατάθεση των προγραμμάτων κατάρτισης θα ολοκληρωθεί την Κυριακή, 11 Αυγούστου και ώρα 23:59.

Το πρόγραμμα υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU και έχει ως στόχο τη διασύνδεση της κατάρτισης με τις ανάγκες της αγοράς εργασίας και την ενίσχυση της απασχολησιμότητας των ανέργων για την ταχύτερη εργασιακή επανένταξή τους, στο πλαίσιο της πράσινης μετάβασης της οικονομίας.

Για περισσότερες πληροφορίες επισκεφτείτε τις διευθύνσεις:

<https://www.dypa.gov.gr/proghrammata-katartisis-ghia-to-tamio-anakampsis>

<https://www.voucher.gov.gr/>